CELEX: 52021DP0443
Language: lv
Date: 2021-11-11 00:00:00
Title: Eiropas Parlamenta 2021. gada 11. novembra lēmums par pieprasījumu atcelt Fulvio Martusciello imunitāti (2021/2049(IMM))

20.5.2022   
            
            
               LV
            
            
               Eiropas Savienības Oficiālais Vēstnesis
            
            
               C 205/53
            
         
      P9_TA(2021)0443
      Pieprasījums atcelt Fulvio Martusciello imunitāti
      Eiropas Parlamenta 2021. gada 11. novembra lēmums par pieprasījumu atcelt Fulvio Martusciello imunitāti (2021/2049(IMM))
      (2022/C 205/06)
      
         Eiropas Parlaments,
      
      
                  —
               
               
                  ņemot vērā pieprasījumu atcelt Fulvio Martusciello imunitāti, kuru Beļģijas Karalistes Federālā ārlietu dienests nosūtījis 2021. gada 31. martā un par kuru paziņots 2021. gada 26. aprīļa plenārsēdē,
               
            
                  —
               
               
                  pēc Fulvio Martusciello uzklausīšanas saskaņā ar Reglamenta 9. panta 6. punktu,
               
            
                  —
               
               
                  ņemot vērā 7. protokola par privilēģijām un imunitāti Eiropas Savienībā 8. un 9. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,
               
            
                  —
               
               
                  ņemot vērā Eiropas Savienības Tiesas 2008. gada 21. oktobra, 2010. gada 19. marta, 2011. gada 6. septembra, 2013. gada 17. janvāra un 2019. gada 19. decembra spriedumu (1),
               
            
                  —
               
               
                  ņemot vērā Reglamenta 5. panta 2. punktu, 6. panta 1. punktu un 9. pantu,
               
            
                  —
               
               
                  ņemot vērā Juridiskās komitejas ziņojumu (A9-0302/2021),
               
            
                  A.
               
               
                  tā kā Briseles Apelācijas tiesas ģenerālprokurors ir pieprasījis atcelt no Itālijas ievēlētā Eiropas Parlamenta deputāta Fulvio Martusciello imunitāti saistībā ar ātruma pārsniegšanu, kas ir kvalificējama kā 1975. gada 1. decembra Karaļa dekrēta, ar ko nosaka ceļu satiksmes policijas un sabiedrisko ceļu izmantošanas vispārējos noteikumus, 11.2. panta 1. punkta a) apakšpunkta un 1968. gada 16. marta Likuma par ceļu satiksmes policiju 29. panta 3. punkta pārkāpums;
               
            
                  B.
               
               
                  tā kā 2020. gada 25. novembrī ātruma pārsniegšanas pārkāpuma ietvaros ceļu policija apturēja transportlīdzekli, kas pa automaģistrāli E411 pārvietojās ar ātrumu 179 km/h, kuru izmērīja ar radaru vietā, kur maksimālais atļautais ātrums ir 120 km/h;
               
            
                  C.
               
               
                  tā kā šā transportlīdzekļa vadītāju policija ir identificējusi kā Fulvio Martusciello, kurš paskaidroja, ka ir Eiropas Parlamenta deputāts; tā kā, atbildot uz Valoņu Brabantes provinces karaļa prokurora 2020. gada 15. decembrī nosūtītā protokola kopiju, kurā ir lūgts sniegt paskaidrojumus par notikušo, Fulvio Martusciello ātruma pārsniegšanu neapstrīdēja;
               
            
                  D.
               
               
                  tā kā, no vienas puses, Parlamentu nevar pielīdzināt tiesai un, no otras puses, deputāts imunitātes atcelšanas procedūras kontekstā nevar tikt uzskatīts par apsūdzēto (2);
               
            
                  E.
               
               
                  tā kā inkriminētajam pārkāpumam nav tiešas vai acīmredzamas saiknes ar Fulvio Martusciello Eiropas Parlamenta deputāta pienākumu izpildi, kā arī tas nav saistīts ar viņa viedokli vai balsojumu, kas ir pausts, pildot Eiropas Parlamenta deputāta pienākumus 7. protokola par privilēģijām un imunitāti Eiropas Savienībā 8. panta nozīmē;
               
            
                  F.
               
               
                  tā kā 7. protokola par privilēģijām un imunitāti Eiropas Savienībā 9. pants skan šādi:
                  “Eiropas Parlamenta sesijās tā locekļiem ir:
                  
                              a)
                           
                           
                              savā valstī — imunitāte, ko piešķir attiecīgās valsts parlamenta locekļiem;
                           
                        
                              b)
                           
                           
                              visās citās dalībvalstīs — imunitāte attiecībā uz aizturēšanu un tiesvedību.
                           
                        Imunitāte tāpat attiecas uz Eiropas Parlamenta locekļiem, kamēr viņi dodas uz Eiropas Parlamenta sanāksmes vietu un prom no tās.
                  Ja Eiropas Parlamenta locekli aiztur pārkāpuma izdarīšanas laikā, viņš nevar atsaukties uz imunitāti, un tā neliedz Eiropas Parlamentam izmantot tiesības kādam no tā locekļiem atņemt imunitāti.”;
               
            
                  G.
               
               
                  tā kā šajā gadījumā Parlaments nav konstatējis pierādījumus par fumus persecutionis, t. i., faktus, kas liecinātu par to, ka tiesvedības pamatā esošais mērķis var kaitēt deputāta politiskajai darbībai un tādējādi arī viņa Eiropas Parlamenta deputāta statusam,
               
            
         1.   
         
            nolemj atcelt Fulvio Martusciello imunitāti;
         
      
      
         2.   
         
            uzdod priekšsēdētājam šo lēmumu un atbildīgās komitejas ziņojumu nekavējoties nosūtīt Beļģijas Karalistes kompetentajai iestādei un Fulvio Martusciello.
         
      
      
         (1)  Tiesas 2008. gada 21. oktobra spriedums, Marra/De Gregorio un Clemente, C-200/07 un C-201/07, ECLI:EU:C:2008:579; Tiesas 2010. gada 19. marta spriedums, Gollnisch/Parlaments, T-42/06, ECLI:EU:T:2010:102; Tiesas 2011. gada 6. septembra spriedums, C-163/10, ECLI: EU:C:2011:543; Vispārējās tiesas 2013. gada 17. janvāra spriedums, Gollnisch/Parlaments, T-346/11 un T-347/11, ECLI:EU:T:2013:23; Tiesas 2019. gada 19. decembra spriedums, Junqueras Vies, C-502/19, ECLI:EU:C:2019:1115.
      
         (2)  Vispārējās tiesas 2019. gada 30. aprīļa spriedums, Briois/Parlaments, T-214/18, ECLI:EU:T:2019:266.